Հուլիսի 12-ին, երբ վարչապետ Նիկոլ Փաշինյանը Բրյուսելում մասնակցում էր ՆԱՏՕ Վեհաժողովին եւ հանդիպումներ ու ձեռքսեղմումներ ունենում եվրաատլանտյան երկրների առաջնորդների հետ, Հայաստանում ուշագրավ հանդիպում է ունեցել նախկին նախագահ Սերժ Սարգսյանը: ՀՀԿ-ն տարածել է տեղեկատվություն ու լուսանկար, թե ինչպես է Սերժ Սարգսյանը հանդիպել գերմանական Կոնրադ Ադենաուեր հիմնադրամի տարածաշրջանի ղեկավարի եւ քննարկել կուսակցության հետ գործակցության հարցեր: Հանդիպմանը Սարգսյանը նաեւ հավաստիացրել է, որ ՀՀԿ-ն շարունակելու է աշխույժ գործունեությունը միջազգային հարթակներում, այդ թվում ԵԺԿ-ում: